PolyAgent/wiki_georgian_en_parallel_20231101 huggingface dataset:
არვიდა

არვიდა — კანადის ქალაქ საგენეის უბანი. მდებარეობს მდინარე საგენეის ნაპირზე. დაარსდა 1927 წელს ალუმინის საწარმოს ბაზაზე, როგორც კომპანიის ქალაქი. მისი სახელი მომდინარეობს ალუმინის მწარმოებელი კომპანიის მფლობელის, არტურ ვინინგ დეივისის სახელიდან. ალუმინის წარმოება მოქმედებდა მდინარე საგენეიზე მდებარე შიფშოს მძლავრი ჰიდროელექტროსადგურის ელექტროენერგიის ბაზაზე. მეორე მსოფლიო ომისა და ცივი ომის დროს არვიდა იყო დასავლურ სამყაროში ალუმინის ყველაზე მსხვილი მწარმოებელი და ასაქმებდა 7500-მდე ადამიანს 1975 წელს არვიდა შეუერთდა ქალაქ ჟონკერს, ხოლო 2002 წელს ჟონკერი გახდა ქალაქ საგენეის ნაწილი. 2005 წლიდან დაიწყო ალუმინის ქარხნის დახურვის პროცესი.
სქოლიო
კანადის ქალაქები
დასახლებები ჩრდილოეთ ამერიკაში
Hope of Deliverance

Hope of Deliverance
"Hope of Deliverance" — ინგლისელი მუსიკოს პოლ მაკ-კარტნის სიმღერა 1993 წლის ალბომიდან Off the Ground.
ჩაწერა
სიმღერის ჩაიწერა 1992 წლის 17 ივლისს. სესიის დეტალები აღწერილია იტალიელ მაურიციო რავალიკოს წიგნში Paul McCartney: Recording Sessions (1969–2013).
საკონცერტო შესრულება
სიმღერა სრულდებოდა 1993 წლის The New World Tour-ის ფარგლებში. ამის შემდეგ იგი პირველად შესრულდა On the Run Tour-ის ფარგლებში.
ჩარტები
სიმღერა იქცა მუსიკოსის ბრიტანულ ჰიტად და მოხვდა ჩარტის #18 პოზიციაზე. Billboard Hot 100-ში მას დიდი წარმატება არ ჰქონია - იგი მხოლოდ 83 ადგილამდე ავიდა, მაგრამ Billboard Adult Contemporary ჩარტში მეცხრე ადგილზე მოხვდა. მას აგრეთვე ჰქონდა წარმატება გერმანიაში, მესამე ადგილის სახით. იგი კვლავ გადის ცენტრალური და აღმოსავლეთ ევროპის, ისევე, როგორც სამხრეთ ამერიკის რადიოსადგურების ეთერში. რემიქსული ვერსიები გამოვიდა 1993 წლის 15 იანვარს და ხშირად ჟღერდა კლუბებში. 1993 წლის 13 თებერვალი მოხვდა ევროპული საუკეთესო 20-ეულის პირველ პოზიციაზე.
სიმღერების სია
7" სინგლი
"Hope of Deliverance" — 3:20
"Long Leather Coat" (პოლ მაკ-კარტნი/ლინდა მაკ-კარტნი) — 3:33
აუდიოკასეტა
"Hope of Deliverance" — 3:20
"Long Leather Coat" (პოლ მაკ-კარტნი/ლინდა მაკ-კარტნი) — 3:33
CD მაქსი
"Hope of Deliverance" — 3:20
"Big Boys Bickering" — 3:19
"Long Leather Coat" (პოლ მაკ-კარტნი/ლინდა მაკ-კარტნი) — 3:33
"Kicked Around No More" — 5:25
პერსონალი
პოლ მაკ-კარტნი: ბას-გიტარა, გიტარა, ვოკალი
ლინდა მაკ-კარტნი: ავტოარფა და ბეკ-ვოკალი
ჰემიშ სტიუარტი: ბეკ-ვოკალი
რობი მაკინტოში: გიტარა
ბლერ კანინგემი: ბეკ-ვოკალი და პერკუსია
პოლ უიკენსი: ფორტეპიანო, ლინდრამი, დასარტყმელი საკრავების პროგრამირება, პერკუსია, ბეკ-ვოკალი
დევიდ ჯოვანინი: პერკუსია
დევიდ პეტმენი: პერკუსია
მაურიციო რავალიკო: პერკუსია
ჩარტები
უმაღლესი პოზიციები
წლის საბოლოო ჩარტი
სქოლიო
ლიტერატურა
1993 წლის სინგლები
1993 წლის სიმღერები
პოლ მაკ-კარტნის სიმღერები
პაბლო-სეშტოს კანტონი

პაბლო-სეშტოს კანტონი — კანტონი ეკვადორში, მორონა-სანტიაგოს პროვინციაში. ადმინისტრაციული ცენტრია ქალაქი პაბლო-სეშტო. 2001 წლის აღწერის მონაცემებით მოსახლეობა 1 188 ადამიანს შეადგენდა.
სქოლიო
მორონა-სანტიაგოს პროვინციის კანტონები
Ptychobela salebra

Ptychobela salebra — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
მუცელფეხიანები
შუამავალი (ამხანაგობა)

შუამავალი (ამხანაგობა)
სავაჭრო-სამრეწველო ამხანაგობა „შუამავალი“ — სავაჭრო-სამრეწველო ამხანაგობა რუსეთის იმპერიაში, ქუთაისის გუბერნიაში 1893-1903 წლებში.
ამხანაგობა დაარსდა 1893 წელს ოზურგეთის მაზრაში. მისი დამაარსებლები იყვნენ კონსტანტინე თავართქილაძე, იაგორ თაყაიშვილი და ვასილ ხუნდაძე. ამხანაგობას კონსტანტინე თავართქილაძე ხელმძღვანელობდა, მის შემდეგ კი სოლომონ ჭეიშვილი. ამხანაგობას მიზნად ჰქონდა გურიაში მეაბრეშუმეობის გავრცელება და წარმოების განვითარება.
ამხანაგობამ დააწესა საწევრო ერთი თუმანი. საქმის დასაწყებად ამხანაგობამ ისესხა 8000 მანეთი და მოქმედება დაიწყო ლანჩხუთიდან, სადაც თავს იყრიდნენ აბრეშუმის პარკის მყიდველები. ამხანაგობამ დიდი წინააღმდეგობა გაუწია ვაჭრებს და დაიწყო პირდაპირ მოსახლეობისგან აბრეშუმის პარკის შესყიდვა. პირველ წელიწადსვე ამხანაგობის საქმიანობის შედეგად აბრეშუმის პარკის ფასი ერთი-ორად გაიზარდა. პირველივე წელიწადს ამხანაგობას 1300 მანეთი მოგება დარჩა. პირველივე წლის წარმატების შემდეგ „შუამავალმა“ ლანჩხუთში გახსნა სახელოსნო აბრეშუმის ძაფის ამოსართავად, გამოიწერა მანქანები ხონის მეაბრეშუმეობის ამხანაგობისგან და სოფლის ქალებს წმინდა ძაფის ამოღება შეასწავლა, ასევე გახსნა ძაფსახვევი სახელოსნო და სკოლა დვაბზუში, სადაც დავით მამულაიშვილმა შესწირა მიწა „შუამავალს“. დვაბზუს სახელოსნოში 30-40 ქალი სწავლობდა და მუშაობდა. მეორე წლისთვის „შუამავალმა“ 4000 მანეთის საღი თესლი უფასოდ დაურიგა ხელმოკლე სოფლელებს. შემდეგ წელს შუამავალმა 16 000 მანეთის პარკი იყიდა, გაუშვა ფარდულებში და დამზადებული ფუთი 43 მანეთად გაყიდა. სუფთა მოგება 4000 მანეთი დარჩა.
გარდა აბრეშუმისა, „შუამავალმა“ დაიწყო გლეხებისგან თაფლის, თაფლის სანთლის, ვაშლის, მსხლის, ბროწეულისა და თხილის შესყიდვა და ამ პროდუქციაზეც გაზარდა ფასები. შესყიდული პროდუქცია „შუამავალს“ გაჰქონდა რუსეთის ქალაქებში.
აბრეშუმის პარკი „შუამავალს“ გაჰქონდა მარსელში. იქ მდებარეობდა ამხანაგობის ძირითადი საწყობი. 1900 წელს მარსელის საწყობში „შუამავალს“ 184 ათასი კილო პარკი ჰქონდა დასაწყობებული. 1901 წლის აპრილისთვის მარსელის საწყობში 647 ათასი კილო პარკი იყო. „შუამავალმა“ გურიაში მეაბრეშუმეობა მომგებიან საქმედ აქცია. 1895-დან 1898 წლამდე ამხანაგობის წევრთა რიცხვი 200-დან 500-მდე გაიზარდა. 1897-1902 წლები დიდი მოგების წლები იყო. 1897 წელს დაარსდა „შუამავლის“ სამეგრელოს განყოფილება. სამეგრელოს განყოფილება სოფელ საჭილაოში იყო გახსნილი. 1899 წელს ამხანაგობის ბრუნვა 152 ათასი მანეთი იყო, წმინდა მოგება 7555,69 მანეთი.თითოეულ წევრს, რომელსაც 20 მანეთიანი პაი ჰქონდა, მოგება 7-8 მანეთი უწევდა, მაგრამ ამხანაგობამ დაადგინა მხოლოდ 12% მოგება გამოეტანათ და დანარჩენი საბრუნავ თანხად დაეტოვებინათ. მოგების 20% სარეზერვოდ, ხოლო 20% საქველმოქმედოდ იქნა გადადებული. ამხანაგობამ ასევე დაადგინა ლანჩხუთში გაეხსნათ ისეთივე სახელოსნო, როგორიც დვაბზუში მოქმედებდა.
ამხანაგობის მუშაობა შეწყდა 1903 წელს. შუამავალის სახელოსნო დვაბზუში გადაწვეს ხელისუფლების ძალებმა 1905 წლის 22 ოქტომბერს, ნასაკირალის ბრძოლის შემდეგ.
ლიტერატურა
სქოლიო
რუსეთის იმპერიის ორგანიზაციები
გურიის ისტორია
საქართველოს კომპანიები
დაარსებული 1893 წელს
გაუქმებული 1903 წელს
ვულკანო

ვულკანო — პატარა ვულკანური კუნძული ტირენიის ზღვაში. ეკუთვნის იტალიას. სიცილიიდან ჩრდილოეთით მდებარეობს დაახლოებით 25 კმ-ში. ლიპარის კუნძულების ყველაზე სამხრეთი ნაწილი. ფართობი 21 კმ², სიმაღლე 499 მ. ამჟამად კუნძულზე ცხოვრობს დაახლოებით 715 ადამიანი. კუნძული წარმოადგენს ვულკანურ მასივს, რომელიც შედგება რამდენიმე ვულკანური ცენტრისაგან, რომელთაგან ერთ-ერთი მოქმედია.
რელიეფი რთულია. სანაპირო ციცაბოა, თუმცა ადგილ-ადგილ განვითარებულია ქვიშის პლაჟი. ბევრია ფუმაროლები, რის ხარჯზე განვითარებულია აბაზანები. არის აგრეთვე გოგირდის ცხელი წყაროები, რომელთა ტემპერატურა მერყეობს 35 °C-დან 50 °C-მდე. კუნძულის სამხრეთი ნაწილი უფრო ამაღლებულია ვიდრე ჩრდილოეთი. აქვეა განლაგებული უძველესი ვულკანური კონუსები, მათ შორის მონტე-არია (499 მ), მონტე-სარაკენა (481 მ), მონტე-ლუჩია (188 მ). კუნძულის ცენტრალურ ნაწილი ამაღლებულია ფოსის ვულკანური კონუსის სახით, რომლის მწვერვალზე არის დიდი ზომის კრატერი. კუნძულის ჩრდილოეთ ნაწილშია მთა ვულკანელო (123 მ), რომელიც კუნძულებთან შერთებულია ვიწრო ყელით. ძვ. წ. 123 წელს მოხდარი ამოფრქვევის შედეგად ვულკანელო განცალკევებული კუნძულის სახით წარმოიქმნა. 1553 წელს ვულკანოდან წამოსულმა ლავურმა ნაკადმა შექმნა ვიწრო ყელი, რომლის შედეგად ვულკანელო გარდაიქმნა ნახევარკუნძულად. კუნძულ ვულკანოზე უკანასკნელი ამოფრქვევა დაფიქსირდა 1888-1890 წწ. განვითარებულია ტურიზმი.
იხილეთ აგრეთვე
იტალიის ვულკანების სია
რესურსები ინტერნეტში
ვულკანო ენციკლოპედია ბრიტანიკა
ვულკანოს შესახებ
ვულკანოს შესახებ
სქოლიო
იტალიის ვულკანები
იტალიის კუნძულები
თეოდორ ფონტანე

თეოდორ ფონტანე (დ. 30 დეკემბერი, 1819, ნოირუპინი — გ. 20 სექტემბერი, 1898, ბერლინი) — გერმანელი მწერალი. ფონტანეს რთული იდეურ-მხატვრული ევოლუცია აირეკლა რომანში „ქარიშხლის წინ“ (1878) და მოთხრობაში „შახ ფონ ვუთენოვი“ (1883). აღსანიშნავია მისი რომანები „ცთომილებანი და უწესრიგობანი“ (1888), „ქალბატონი ჟენი ტრაიბელი“ (1892), „ეფი ბრისტი“ (1895), მოთხრობები „ცოდვილი“ (1882), „სტინე„ (1890), ავტობიოგრაფიული თხზულებები „ჩემი ბავშვობის წლები“ (1894), „ოციდან ოცდაათამდე“ (1898) და სხვ. 1949 გერმანიის დემოკრატიულ რესპუბლიკაში დაწესდა ფონტანეს ყოველწლიური პრემია ხელოვნებასა და ლიტერატურაში.
რესურსები ინტერნეტში
ლიტერატურა
სქოლიო
გერმანელი მწერლები
დაბადებული 1819
გარდაცვლილი 1898
XIX საუკუნის გერმანელი ისტორიკოსები
XIX საუკუნის გერმანელი რომანისტები
ბრანდენბურგელი მწერლები
გერმანელი მამაკაცი რომანისტები
გერმანულენოვანი პოეტები
გერმანელი მამაკაცი პოეტები
XIX საუკუნის გერმანელი პოეტები
XIX საუკუნის გერმანელი მამაკაცი მწერლები
გერმანელი მამაკაცი არამხატვრული მწერლები
კატერინ სიაჩოკე

კატერინ სიაჩოკე
მარია ალექსანდრა კატერინ სიაჩოკე (დ. 21 იანვარი 1972, ბოგოტა) — კოლუმბიელი მსახიობი და მოდელი. განსაკუთრებით ცნობილია თავისი როლებით მრავალრიცხოვან ესპანურენოვან ტელენოველებში. იგი ფელიქს სიაჩოკეს და ბლანკა გაეტეს უფროსი ქალიშვილია და ჰყავს სამი ძმა. სიაჩოკე 1999 წლის 4 ივლისიდან დღემდე არგენტინელი მსახიობისა და რეჟისორის მიგელ ვარონის მეუღლეა.
ბიოგრაფია
კატერინ სიაჩოკე დაიბადა 1972 წლის 21 იანვარს კოლუმბიის დედაქალაქ ბოგოტაში. პერველად ტელესერიალში გამოჩნდა 1994 წელს.
სიაჩოკეს ერთ-ერთი ბოლო ნამუშევრებია სტუდია ტელემუნდოს მიერ გადაღებული სერიალები, როგორებიცაა : „სახლი მეზობლად“, „სად არის ელისა?“, „უმკერდოდ სამოთხე არ არსებობს“, „სხვისი ცოდვები“, „ვნებათა მიწა“, „სიყვარულის გაკვეთილები“, „შურისძიება“, „სიყვარული უდაბნოში“ და სატელევიზიო დამოუკიდებელი სერიებისგან შემდგარი პროგრამა „გადაწყვეტილებები“. იგი სერიალებში უფრო ცნობილია უარყოფითი პერსონაჟების, სერიალის წამყვანი ალქაჯების თამაშით, და პოპულარობა სწორედ ამ როლებმა მოუტანეს.
ბოლო 10 წელი უარყოფითი როლების თამაშის შემდეგ, მან ერთ-ერთ ბოლო სერიალში განასახიერა დადებითი პერსონაჟის სახე, მთავარი გმირის დედა ილდა სანტანა ტელემუნდოს ტელენოველაში „უმკერდოდ სამოთხე არ არსებობს“. ტელემუნდოს ახალ სერიალში „სახლი მეზობლად“ იგი ასევე დადებით როლს თამაშობს.
სიაჩოკე 2014 წელს დაუბრუნდა ეკრანებს ტელემუნდოს ახალ სერიალში „მაფიაზე გათხოვილი“, რომლის გადაღებებიც 2014 წლის თებერვლიდან ამავე წლის აგვისტომდე მიმდინარეობდა, სერიალის პრემიერა აშშ-ში ტელემუნდოს არხზე 8 ივლისს შედგა და 1 დეკემბერს დასრულდა.
2015 წლის აპრილიდან კატერინ სიაჩოკე მეუღლესთან ვარონისთან ერთად მექსიკაში გადავიდა საცხოვრებლად, სადაც ვარონი ტელემუნდოს ახალი სერიალის „რკინის ქალბატონის“ მეორე სეზონის რეჟისორია.
2016 წელს სიაჩოკე ტელემუნდოს ეკრანებს დაუბრუნდება სერიალით „სამოთხე უმკერდოდაც არსებობს“, 2009 წლის ფენომენის „უმკერდოდ სამოთხე არ არსებობს“-ის გაგრძელება, რომლის სიუჟეტიც 14 წლის შემდეგ ვითარდება.
2017-2018 წლებში სიაჩოკე სერიალ „სამოთხე უმკერდოდაც არსებობს“, მეორე და მესამე სეზონებში იღებს მონაწილეობას.
ფილმოგრაფია
რესურსები ინტერნეტში
Telemundo Website
Official "Sin Senos No Hay Paraíso" Website
Official "Tierra de Pasiones" Website
კოლუმბიელი მსახიობები
დაბადებული 1972
დაბადებული 21 იანვარი
ნავენახევის მღვიმე

ნავენახევის მღვიმე — კარსტული მღვიმე საქართველოში, თერჯოლის მუნიციპალიტეტში. მდებარეობს სოფელ ნავენახევის ტერიტორიაზე, ზღვის დონიდან 235 მ სიმაღლეზე. გამომუშავებულია ცარცულ კირქვებში. ჯამური სიგრძე 250 მ-ს აღწევს. მღვიმის შესასვლელი ძაბრისებრი ფორმის ფსკერზე იხსნება. წინა ნაწილში ჭერის სიმაღლე 5 მ-ია. შესასვლელიდან 30-ე მ-ზე ძირითადი დერეფანი 2-ად იყოფა. მეორე სართული მოკლე საფეხურებით ვრცელ დარბაზს უკავშირდება, რომლის ჭერის სიმაღლე 15 მ-ს აღემატება. ამჟამად შესასვლელამდე მიყვანილია მოპირკეთებული საავტომობილო გზა, შებმული აქვს რკინის კარი, გაყვანილია ბეტონირებული ტურისტული ბილიკები, სამზერი მოედნები. თანამედროვე ეტაპზე მღვიმის წინა ნაწილში შეინიშნება დროებითი ღვარების ძლიერი გავლენა. ქიმიური ნალექებიდან გვხვდება სტალაქტიტებისა და სტალაგმიტების მოზრდილი ფორმები. ზოგიერთი მათგანის სიგრძე 5 მ-ია; მექანიკურიდან — ნგრევის ადგილობრივი პროდუქტები, თიხის სქელი ნაფენები (2–3 მ). ჰავა სტატიურია. მღვიმეში ჰაერის ტემპერატურა 13,5–13,7°C აღწევს. მშრალია. აქა-იქ წვეთავს. მღვიმეს გასასვლელი არ აქვს, ამოკეტილია სტალაგნატით, რომლის სისქე 7 მეტრია. ბუნების ძეგლია.
იხილეთ აგრეთვე
საქართველოს ბუნების ძეგლები
სქოლიო
IUCN კატეგორია III
თერჯოლის მუნიციპალიტეტის მღვიმეები
საქართველოს ბუნების ძეგლები
Capacmarca District

Capacmarca District is one of eight districts of the province Chumbivilcas in Peru.
Ethnic groups
The people in the district are mainly indigenous citizens of Quechua descent. Quechua is the language which the majority of the population (97.92%) learnt to speak in childhood, 1.57% of the residents started speaking using the Spanish language (2007 Peru Census).
See also
Qañawimayu
References
ლელაძე

ლელაძე
საკუთარი სახელი ლელაძე შეიძლება აღნიშნავდეს ერთ-ერთ შემდეგ პიროვნებათაგანს:
გიორგი ლელაძე — საბჭოთა კავშირის გმირი
დომენტი ლელაძე — სოციალისტური შრომის გმირი
ქართული გვარები
ვალენტინიანე I

ვალენტინიანე I
ფლავიუს ვალენტინიანე I (დ. 321 — გ. 17 ნოემბერი, 375) — რომის იმპერატორი 364–375 წლებში.
დაიბადა 321 წელს პანონიის ქალაქ ციბალეში ბრიტანეთის მომავალი კომიტის, ტრიბუნისა და პროტექტორის გრაციანე უფროსის ოჯახში. ვალენტინიანეს, ისევე, როგორც მის ძმას ვალენტს, არ მიუღია არანაირი განათლება.
სქოლიო
რომის იმპერატორები
ვალენტინიანუსების დინასტია
დაბადებული 321
გარდაცვლილი 17 ნოემბერი
გარდაცვლილი 375
რინაი

რინაი — ბუნების ისტორიის მალაკოლოგიური მუზეუმი ბაქოში (აზერბაიჯანი). მუზეუმი შედის მსოფლიოს კერძო მუზეუმთა რეესტრის სიაში. მასში განსახიერებულია ყველა.
კონტინენტის მეცნიერული მალაკაფაუნა, რასაც გააჩნია მეცნიერული და პრაქტიკული ღირებულება. „რინაი“ გახსნილია დამთვალიერებლისათვის ორშაბათს, სამშაბათსა და პარასკევს 10:00 დან 14:00-მდე.
ისტორია
კოლექციური მუზეუმის საფუძველი ჩაიყარა 1930-ან წლებში სადიხ ყარაევის მიერ, რომელიც იყო ცნობილი საბჭოთა ინჟინერი და გამომგონებელი. 1986 წელს საფიხ ყარაევის შვილმა, გეოლოგა — მინერალური მეცნიერებათა კანდიდატმა, პროფესორ ტოფიგ ყარაევმა, გააგრძელა მამის გზა და დააარსა მუზეუმი. 1989 წელს მუზეუმმა მიიღო ოფიციალური სტატუსი. 2007 წლის ივნისში, ტოფიგ ყარაევმა გააგრძელა მამის გზა. მან ჩაატარა თანამედროვე მილუსკების ტაქსომოტორული კვლევა.
სქოლიო
ბაქოს მუზეუმები
1890

1890
მოვლენები
20 მარტი : გერმანიის იმპერატორმა ვილჰელმ II-მ რაიხსკანცლერის თანამდებობიდან გადააყენა ო. ბისმარკი.
1 ივლისი : დიდმა ბრიტანეთმა გერმანიისაგან მიიღო ზანზიბარი, ჰელიგოკლანდის სანაცვლოდ.
27 ივლისი : ვინსენტ ვან გოგმა თოფით სცადა თავის მოკვლა. გარდაიცვალა ორი დღის შემდეგ.
29 ნოემბერი : იაპონიაში ძალაში შევიდა მეიჯის კონსტიტუცია.
დაიბადნენ
იანვარი
9 იანვარი : კარელ ჩაპეკი — ჩეხი მწერალი (გ. 1938)
9 იანვარი : კურტ ტუხოლსკი — გერმანელი პოეტი და პუბლიცისტი. (გ. 1935)
10 იანვარი : ახმედ ზაკი ვალიდი — ბაშკირეთის ეროვნულ-განმათავისუფლებელი მოძრაობის (1917–1920) ლიდერი. პუბლიცისტი, ისტორიკოსი, აღმოსავლეთმცოდნე. (გ. 1970)
12 იანვარი : იოჰანეს ვარესი — ესტონელი პოეტი და მწერალი (გ. 1946)
13 იანვარი : იური ულუოტსი — ესტონელი პოლიტიკოსი. (გ. 1945)
14 იანვარი : ართურ ჰოლმზი — ბრიტანელი გეოლოგი და პეტროგრაფი. (გ. 1965)
თებერვალი
9 თებერვალი : იაკობუს აუდი — ჰოლანდიელი არქიტექტორი (გ. 1963)
9 თებერვალი : ჰანს ჰოპი — გერმანელი არქიტექტორი (გ. 1971)
10 თებერვალი : ბორის პასტერნაკი — რუსი პოეტი (გ. 1960)
15 თებერვალი : რობერტ ლაი — გერმანელი სახელმწიფო მოღვაწე, (გ. 1945)
25 თებერვალი : ვიაჩესლავ მოლოტოვი —საბჭოთა პოლიტიკოსი (გ. 1986)
27 თებერვალი : ლეონარდ ესაკია — ქართველი მსახიობი და კინორეჟისორი (გ. 1969)
მარტი
9 მარტი : ვიაჩესლავ მოლოტოვი — სსრკ-ის პოლიტიკოსი (გ. 1986)
29 მარტი : ჰაროლდ სპენსერ ჯოუნზი — ინგლისელი ასტრონომი (გ. 1960)
აპრილი
მაისი
19 მაისი : ხო ში მინი - ვიეტნამის პრეზიდენტი 1951-1969 წლებში (გ. 1969)
ივნისი
12 ივნისი : ეგონ შილე - ავსტრიელი მხატვარი (გ. 1918)
16 ივნისი : აკაკი ბაქრაძე - ქართველი მეან-გინეკოლოგი
16 ივნისი : ჩენ ინკე - ჩინელი ისტორიკოსი და ლინგვისტი
ივლისი
8 ივლისი : ვალტერ ჰაზენკლევერი - გერმანელი პოეტი, დრამატურგი (გ. 1949)
აგვისტო
5 აგვისტო : ერიხ კლაიბერი - გერმანელი დირიჟორი (გ. 1956)
სექტემბერი
15 სექტემბერი : აგათა კრისტი - ინგლისელი დეტექტიური ჟანრის მწერალი (გ. 1976)
ოქტომბერი
ნოემბერი
დეკემბერი
თარიღი უცნობია
გარდაიცვალნენ
იანვარი
18 იანვარი : ამადეუს I — ესპანეთის მეფე (დ.1845)
თებერვალი
22 თებერვალი : ბაქრაძე, დიმიტრი — ქართველი ისტორიკოსი, არქეოლოგი და ეთნოგრაფი
მარტი
აპრილი
მაისი
ივნისი
ივლისი
29 ივლისი : ვან გოგი, ვინსენტ — ჰოლანდიელი ფერმწერი და გრაფიკოსი (დ.1853)
აგვისტო
სექტემბერი
ოქტომბერი
ნოემბერი
23 ნოემბერი : უილიამ III — ნიდერლანდების მეფე (დ.1817)
დეკემბერი
26 დეკემბერი : შლიმანი, ჰაინრიხ — გერმანელი არქეოლოგი (დ.1822)
თარიღი უცნობია
გრან-პრეს ეროვნული ისტორიული ძეგლი

გრან-პრეს ეროვნული ისტორიული ძეგლი — ისტორიული პარკი ყოფილ აკადიურ სოფელ გრან-პრეში, კინგსის საგრაფოში, კანადა. ამჟამად მდებარეობს ვოლფვილსა და ჰორტონვილს შორის. ძეგლი შედგება მემორიალური პარკისაგან, რომელიც შეიქმნა აკადიანელების დეპორტაციის აღსანიშნავად, რომლებიც ამ ტერიტორიაზე სახლობდნენ 1682-1755 წლებში. პარკი მოიცავს მემორიალურ შენობებს, არქეოლოგიურ ნაშთებს და სხვადასხვა ობიექტებს, რომლებიც ასახავენ ამ ტერიტორიაზე აკადიანელების ყოფას. აღნიშნულის გამო პარკს კანადის ისტორიული ძეგლის სტატუსი მიენიჭა 1955 წელს.
2012 წელს გრან-პრეს ისტორიული ძეგლი შეიტანეს იუნესკოს მსოფლიო მემკვიდრეობის ძეგლების სიაში.
ისტორია
1682-1755 წლებში გრან-პრე იყო აკადიელების დასახლების ცენტრი. 1755 წელს ბრიტანეთის მთავრობის მიერ დაიწყო მათი დეპორტაცია ახალ შოტლანდიაში. 1907 წელს ტერიტორია იყიდა ჯონ ფრედერიკ ჰერბინმა, რათა შეექმნა აკადიელების მემორიალური პარკი. 1922 წელს დაქირავებულმა არქიტექტორებმა პერსი ნობსმა და რენე ფრეჩეტმა შეიმუშავეს მემორიალური პარკისა და სხვა შენობა-ნაგებობების დიზაინი. გარდა ამისა, სკულპტორმა ლუის-ფილიპ ებერტმა შექმნა ჰენრი უოდსუორთ ლონგფელოს პოემა „ევანჯელინას“ მთავარი გმირის სკულპტურა.
იხილეთ აგრეთვე
იუნესკოს მსოფლიო მემკვიდრეობის ძეგლები კანადაში
მსოფლიო მემკვიდრეობის ძეგლების სია ამერიკაში
რესურსები ინტერნეტში
Grand-Pré National Historic Site of Canada
Société Promotion Grand-Pré
Acadian Memorial
Les Ami(e)s de Grand-Pré
Musée Acadien of the Université de Moncton
სქოლიო
მსოფლიო მემკვიდრეობის ძეგლები კანადაში
ჯიჯი ჰადიდი

ჯიჯი ჰადიდი (დ. 23 აპრილი, 1995) — ამერიკელი მოდელი.
თანამშრომლობს სამოდელო სააგენტო IMG Models-თან. 2016 წელს, იგი ბრიტანეთის მოდის საბჭოს მიერ დასახელდა წლის საერთაშორისო მოდელად.
ადრინდელი წლები
ჯელენა ნორა ჰადიდი დაიბადა 1995 წლის 23 აპრილს, ლოს-ანჯელესში. არის უძრავი ქონების დეველოპერის, მუჰამედ ჰადიდის და ყოფილი მოდელის იოლანდა ჰადიდის პირველი შვილი. დედამისი გერმანელია, ხოლო მამისი პალესტინელი. ჰყავს და ბელა ჰადიდი და ძმა ანვარ ჰადიდი, ორივე მათგანი მოდელია. ჰყავს ორი უფროსი ნახევარდა, მარიელა და ალანა. 2013 წელს ჰადიდმა დაამთავრა მალიბუს უმაღლესი სკოლა, სადაც ფრენბურთის კაპიტანი და კომპეტენტური ცხენოსანი იყო.
სწავლის და სამოდელო კარიერის გასაგრძელებლად ის საცხოვრებლად გადავიდა ნიუ-იორკში. ჰადიდმა „ახალ სკოლაში“ კრიმინალური ფსიქოლოგიის შესწავლა დაიწყო, თუმცა სწავლა შეწყვიტა, რათა სამოდელო კარიერაზე გაემახვილებინა ყურადღება.
კარიერა
1997-2012
ჯიჯი ჰადიდმა სამოდელო კარიერა 2 წლის ასაკში დაიწყო, მას შემდეგ, რაც პოლ მარჩიანომ, ტანსაცმლის ბრენდ „Guess“-ის დამფუძნებელმა აღმოაჩინა.
ჰადიდი სამოდელო კარიერას საბოლოოდ 2011 წელს დაუბრუნდა, მან განაახლა მუშაობა მარჩიანოსთან, ხოლო 2012 წელს გახდა Guess-ის სახე, მან Guess-თან სამი ფოტოსესია გადაიღო.
2012-2014
ნიუ-იორკში გადმოსვლის და IMG Models-თან თანამშრობლობის შემდეგ, მან New York Fashion Week-ზე თავისი სამოდელო დებიუტი შექმნა, როდესაც 2014 წელს, Desigual-ის სამოდელო სახლის ტანსაცმელით, შოუზე გაიარა. 2014 წლის 15 ივლისს, მან ითამაშა მსახიობთან და მოდელთან პატრიკ შვარცენეგერთან ერთად, დიზაინერის ტომ ფორდის, მიერ Eyewear შემოდგომა / ზამთრის კამპანიაზე. ის თანამასპინძლობდა „Daily Front Row“-ის „Fashion Media Awards“-ის ღონისძიებას, რომელიც ჩატარდა ნიუ-იორკში, 2014 წლის 5 სექტემბერს.
2014 წელს, იყო ჟურნალ „Galore“-ს და ჟურნალ „Carine Roitfeld“-ის გარეკანზე.
2015-2016: წლის მოდელი
2015 წლის იანვარში, ჯიჯი ჰადიდი დაასახელეს „Daily Front Row“-ის და „Maybelline“-ის წლის მოდელად. 2015 წლის მარტში, ჰადიდმა მის მაშინდელ მეგობარ ბიჭთან, კოდი სიმსონთან ერთად, მარიო ტესტინოს საფოტოგრაფო პროექტის ნაწილ-„Towel Series“-ში მიიღო მონაწილეობა. 2015 წლის მაისისთვის, მას მონაწილეობა ჰქონდა მიღებული ისეთი დიზაინერების სამოდელო ჩვენებებზე, როგორიცაა: მარკ ჯეიკობსი, შანელი, მაიკლ კორსი და სხვა.
2017-დღემდე
ჰადიდმა მონაწილეობა მიიღო Fendi-სა და Moschino-ს კამპანიებში. ის 2017 წელს, ასევე იყო, მაქს მარას აქსესუარების მთავარი სახე. იყო ვერსაჩეს ფოტოგრაფი გაზაფხული-ზაფხულის ჩვენებებზე.
იგი 2018 წლიდან დღემდე, თანამშრომლობს გაეროს ბავშთა ფონდთანთან, 25 აგვისტოს, იგი ბანგლადეშში გაემგზავრა, თავისი პირველი მისიის შესასრულებლად.
2019 წლის თებერვალს, მან მესამეჯერ მიიღო მონაწილეობა Victoria Secret-ის მოდის ჩვენებაზე.
რესურსები ინტერნეტში
ჯიჯი ჰადიდი-IMDB
ჯიჯი ჰადიდი
სქოლიო
ამერიკელი მოდელები
დაბადებული 1995
დაბადებული 23 აპრილი
ნივალა

ნივალა — მუნიციპალიტეტი ნივალა-ჰააპაიარვის ქვერეგიონში, ფინეთში. 2023 წლის აღწერის მიხედვით, მუნიციპალიტეტის მოსახლეობა 10 419 ადამიანს შეადგენს. მუნიციპალიტეტის ფართობი 536.88 კმ²-ია. მოსახლეობის სიმჭიდროვე 19.73 ადამიანია 1 კმ²-ზე. მუნიციპალიტეტის ერთადერთი ოფიციალური ენაა ფინური ენა. მეზობელი მუნიციპალიტეტებია: ჰააპაიარვი, ჰააპავესი, სიევი და იულივიესკა. მუნიციპალიტეტის ტერიტორიაზე მდინარე კალაიოკი მიედინება.
რესურსები ინტერნეტში
Municipality of Nivala – Official website
სქოლიო
ჩრდილოეთ ოსტრობოტნიის მუნიციპალიტეტები
Arda (Maritsa tributary)

Arda (Maritsa tributary)
The Arda is a river in Bulgaria and Greece. It is a tributary of the Maritsa (or Evros). Its source lies in the Bulgarian Rhodope Mountains near the village Arda, part of the municipality of Smolyan. It flows eastward past Rudozem, Kardzhali and Ivaylovgrad and enters Greece in the northern part of the Evros regional unit. It flows into the Maritsa on the border of Greece and Turkey, between the Greek village Kastanies and the Turkish city Edirne. In the Bulgarian section there are three hydroelectric and irrigation dams, Kardzhali Dam, Studen Kladenets and Ivaylovgrad Dam. The Bulgarian section is long, making the Arda the longest river in the Rhodopes. The medieval Dyavolski most arch bridge crosses the river from Ardino.
The three floods of February 18, 2005, when the water level was at , March 1 and March 7, 2005, flooded the low-lying areas, especially in the Kastanies area which turned the area into a lagoon. The merging of the waters of the Maritsa (Evros/Meriç) caused streets and buildings including homes to be flooded and people to be stranded in their homes.
Arda Peak on Livingston Island in the South Shetland Islands, Antarctica and the mineral ardaite are named after the Arda river.
Archeology and places of interest
The Arda valley and the valleys of its tributaries have been a preferred place for habitation since ancient times. A settlement from 6,000 BC was discovered during the construction works in the area of the town of Kardzhali. Many archeological sites were discovered in the region, including the famous Thracian cult complexes Perperek, known as Perperikon for the last 20 years, as well as the sacred site of Tatul. To cross the ancient roads to the Aegean, several stone bridges were built on the river, impressive in size and architecture. One fully preserved bridge is the Devil's Bridge in the area of the village of Dyadovtsi (Ardino municipality). There are remnants of bridges in several places in the region: near the villages of Suhovo and Borovitsa, and another three have remained under the waters of the dams.
Gallery
References
Rivers of Bulgaria
Rivers of Greece
Rivers of Turkey
Rhodope Mountains
International rivers of Europe
Landforms of Edirne Province
Landforms of Smolyan Province
Landforms of Kardzhali Province
Landforms of Haskovo Province
Landforms of Evros (regional unit)
Rivers of Eastern Macedonia and Thrace